OpenLLM-France/wikimedia huggingface dataset:
# Territori d'Indiana

El Territori d'Indiana va ser un territori organitzat incorporat als Estats Units que va existir del 4 de juliol de 1800 a l'11 de desembre de 1816, quan va ser admès dins la Unió com l'Estat d'Indiana. Vincennes va ser-ne la capital fins a l'any 1813, quan va passar a ser-ho Corydon.
Va ser creat per una Llei del Congrés, signada pel President John Adams el 7 de maig de 1800, però no va ser efectiu fins al 4 de juliol. Va ser el primer nou territori creat a partir de les terres del Territori del Nord-oest, que havia estat organitzat l'any 1787 per l'Ordenança del Nord-oest. El territori originalment tenia aproximadament 672.940 km², però va disminuir dues vegades, ja que es va subdividir en els nous Territoris de Michigan i d'Illinois.
El territori va ser governat per primera vegada per William Henry Harrison, qui va supervisar la negociació amb els habitants natius per obrir grans parts del territori a la colonització. El 1810 es va establir un govern elegit popularment perquè el territori continuava creixent en població i desenvolupava una xarxa viària molt bàsica, el govern i el sistema educatiu. A l'inici de la Guerra de Tecumseh el territori estava en primera línia de batalla i Harrison va liderar una força militar en les hostilitats d'obertura en la batalla de Tippecanoe i després en la posterior invasió de Canadà durant la Guerra de 1812. Thomas Posey va ser proposat per a la vacant de governador, però el partit de l'oposició, encapçalat pel congressista Jonathan Jennings, va tenir una posició dominant en els assumptes territorials durant els anys restants i va començar a pressionar per a la condició d'estat del territori. Al juny de 1816 es va celebrar una convenció constitucional i es va formar un govern estatal; el territori va ser dissolt l'11 de desembre de 1816, per una Llei del Congrés que concedia la condició d'estat a Indiana.
El territori inicialment va incloure la major part de l'actual Indiana i la totalitat dels actuals Illinois i Wisconsin, així com fragments de tres estats més: la part de Minnesota a l'est del riu Mississipi, gairebé tota la península superior de Michigan i la meitat occidental de la península inferior, i una estreta franja de l'actual Ohio que s'estén al nord i l'oest de Fort Recovery. Quan Indiana va ser admesa a la Unió el 1803 aquesta última parcel·la va passar a formar part d'Ohio, i alhora la part oriental de Michigan es va afegir al Territori d'Indiana, que es va veure reduït dos anys més tard per la creació del Territori de Michigan i en 1809 per la del Territori d'Illinois.
# Iaroslav Stetskò

Iaroslav Semènovitx Stetskò (Jarosław Stećko en polonès, Яросла́в Семе́нович Стецько́ en ucraïnès), (19 de gener de 1912, Tarnopol, Galítsia, Imperi Austrohongarès (ara Ternópil, Ucraïna) - 5 de juliol de 1986, Múnic, Alemanya Occidental) va ser un líder de l'Organització dels nacionalistes ucraïnesos.

## Desenvolupament
### Entre guerres

El 1929-1934, va estudiar filosofia a les universitats de Lviv i de Cracòvia a la Segona República Polonesa. En la dècada de 1930, es va convertir en un dels líders de l'Organització dels nacionalistes ucraïnesos (OUN).

### Segona Guerra Mundial

Durant la Segona Guerra Mundial, arran d'invasió de l'URSS pels nazis alemanys, la facció Oun-B (dirigit per Stepan Bandera) va proclamar la independència d'Ucraïna a Lviv el 30 de juny de 1941, amb Iaroslav Stetskò com a primer ministre. Després de dotze dies, tots els membres d'aquest govern van ser detinguts pels alemanys. Bandera i Stetskò van ser enviats a Berlín i després a les Zellenbau del camp de concentració de Sachsenhausen, on es van ajuntar amb presos polítics, com ara Kurt Schuschnigg, Édouard Daladier, Stefan Rowecki. Stetskà es va mantenir allà fins a desembre de 1944, i va ser alliberat quan Alemanya va decidir formar l'Exèrcit Nacional d'Ucraïna encapçalat pel general Pavló Xandruk.

### Post Guerra

Després de la Segona Guerra Mundial, va viure a Múnic. Va ajudar la CIA a formar el Bloc de nacions antibolxevics.

## Bibliografia

* Стецько Ярослав w: Енциклопедія історії України: Т. 9. Редкол.: В. А. Смолій (голова) та ін. НАН України. Інститут історії України. – Кíiv 2012, pub. «Наукова думка». ISBN 966-00-0632-2
* Ryszard Torzecki, Polacy i Ukraińcy: Sprawa ukraińska w czasie II wojny światowej na terenie II Rzeczypospolitej Varsòvia PWN, 1993
* Ryszard Torzecki, Kwestia ukraińska w polityce III Rzeszy, 1933-1945, Varsòvia, KiW 1972
* Ryszard Torzecki, Kwestia ukraińska w Polsce w latach 1923-1929 Cracòvia, publicació literària, 1989
* Grzegorz Motyka, Ukraińska partyzantka 1942-1960 Editorial Rytm, 2006
# Stanislas Guerini

Stanislas Guerini (París, 14 de maig de 1982) és un polític francès que exerceix com a ministre de Transformació i Serveis Públics al govern dels successius primers ministres Élisabeth Borne i Gabriel Attal des del 2022.
Abans d'entrar al govern, Guerini va exercir com a oficial executiu de La République En Marche! (LREM) des del 2018. Va succeir a Christophe Castaner, que havia dimitit després de ser nomenat ministre de l'Interior pel president Emmanuel Macron. Del 2017 al 2022, Guerini va ser membre de l'Assemblea Nacional per a la 3a circumscripció de París, que cobreix parts dels districtes 17è i 18è.
Stanislas Guerini es va graduar a HEC Paris el 2006.

## Referències

* ↑ Stanislas Guerini
* ↑ Stanislas Guerini, fidèle de Macron, fait son entrée au gouvernement
* ↑ Stanislas Guerini
# Brandon Adams

Brandon Quintin Adams (Topeka, 22 d'agost de 1979) és un actor estatunidenc conegut pel seu paper de Jesse Hall a les dues primeres pel·lícules Mighty Ducks i Kenny DeNunez a The Sandlot.
Brandon també ha aparegut a The Fresh Prince of Bel-Air, Martin (gener 2010) i a Moonwalker de Michael Jackson on va interpretar a Zeke 'Baby Bad' Michael en la part Badder, una paròdia del vídeo clàssic de Jackson "Bad". També era a la "Smooth Criminal" (curt) i va aparèixer a la pel·lícula The People Under the Stairs. Adams també va posar la veu de Raijin al videojoc Kingdom Hearts II (gener 2010).
Adams és també un rapper, que actua amb el nom de B. Lee.

## Filmografia

* 1988: Moonwalker com Zeke/Young Michael (Premi Young Artist)
* 1989: Polly com Jimmy Bean (Nominada Young Artist)
* 1991: Sunday in Paris com Brandon Chase
* 1991: The People Under the Stairs com Fool (Nominada als Premis Saturn)
* 1992: The Mighty Ducks com Jesse Hall (Nominada Premi Young Artist)
* 1993: The Sandlot com Kenny DuNunez (Premi Young Artist)
* 1993: Ghost in the Machine com Frazer
* 1994: Beyond Desire com Vic Delgado
* 1994: D2: The Mighty Ducks com Jesse Hall
* 2001: MacArthur Park com Terry
* 2012: Stuck in the Corners com Mike

## Televisió

* 1989: Quantum Leap com Older Brother
* 1989-1990: Empty Nest com Georgie/Peter
* 1989-1991: A Different World com Dion
* 1990: The Tom and Jerry Kids Show com Veus Addicionals
* 1992: Nightmare Cafe com Luke
* 1993: Martin com noi 2
* 1993: South Beach com TJ
* 1993: Droopy, Master Detective com Veus Addicionals
* 1994: The Fresh Prince of Bel-Air com Bryan
* 1995: Boy Meets World com Alex
* 1995: Sister, Sister com Michael
* 1996: The Burning Zone com D-Ray Drummond
* 1998-1999: Moesha com Aaron

## Videojocs

* 2005: Kingdom Hearts II com Raijin

## Referències

* 1 2 3 4 [httpp://www.chicagodefender.com/article-5182-from-child-star-and-actor-to-rapper-brandon-adams-is-back.html] From child star and actor to rapper, Brandon Adams is back, Vaughn Shamontiel L., Chicago Defender
# Thawaba ibn Salama al-Judhamí

Thawaba ibn Salama al-Judhamí (746 - valor desconegut)(àrab: ثوابة بن سلامة الجذامي, Ṯawāba ibn Salāma al-Juḏāmī) fou valí de Al-Àndalus (745-746).
Capitost de la coalició d'àrabs d'origen iemenita que va vèncer el valí Abu-l-Khattar a la Batalla de Guadalete el 745. Va ser nomenat valí de Al-Àndalus pels insurrectes i, de fet, va governar sota la tutela del qaysí As-Sumayl.

## Referències

* ↑ Díez, Gonzalo Martínez. (2005). El condado de Castilla, 711-1038. Marcial Pons Historia. ISBN 978-84-95379-94-8, p. 743.
# Weyer (Baix Rin)

Weyer (en alsacià Weier) és un municipi francès, situat a la regió del Gran Est, al departament del Baix Rin. L'any 2006 tenia 650 habitants.
Forma part del cantó d'Ingwiller, del districte de Saverne i de la Comunitat de comunes de l'Alsace Bossue.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 550 | 551 | 562 | 514 | 450 | 496 |

## Administració

Llista d'alcaldes :
| Període | Identitat | Partit |
| 2001- | Gaston Stock | |

## Enllaços externs

* Plànol de Weyer a MapQuest
* Codi postal de Weyer Arxivat 2016-04-17 a Wayback Machine.
* Weyer al INSEE
# Kenneth McAlpine

Kenneth McAlpine (Cobham, 21 de setembre de 1920 - 8 d'abril de 2023) va ser un pilot de curses automobilístiques anglès que va arribar a disputar curses de Fórmula 1.
Kenneth McAlpine va néixer el 21 de setembre del 1920 a Cobham, Surrey, Anglaterra.
A data d'agost de 2015, es va convertir en el pilot viu més vell de la Fórmula 1 fins a la data d'abril de 2023, quan va morir. A partir de setembre de 2021, es va convertir en el pilot més longevo de la història de la categoria.

## F1

Va debutar a la tercera temporada de la història del campionat del món de la Fórmula 1, la corresponent a l'any 1952, disputant el 19 de juliol el GP de Gran Bretanya, que era la cinquena prova del campionat.
Kenneth McAlpine va arribar a participar en set curses puntuables pel campionat de la F1, entre la temporada 1952 i la temporada 1955.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1952 | Connaught Engineering | Connaught | Lea-Francis | SUI | 500 | BEL | FRA | GBR 16 | ALE | HOL | ITA Ret | | - | 0 |
| 1953 | Connaught Engineering | Connaught | Lea-Francis | ARG | 500 | HOL Ret | BEL | FRA | GBR Ret | ALE 13 | SUI | ITA NC | - | 0 |
| 1955 | Connaught Engineering | Connaught | Alta | ARG | MON | 500 | BEL | HOL | GBR Ret | ITA | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 7 | 0 | 0 | 0 | 0 | 0 |
# Darıca

Darıca és una ciutat i un districte a la província turca de Kocaeli a la riba nord de la badia d'İzmit en la Mar de Màrmara.

## Història

Darıca deu el seu nom al castell homònim, del qual actualment ja només en resten les ruïnes. La ciutat és esmentada per primer cop a l'època romana d'Orient com a Tararion i també és anomenada Bithyniesine a l'Antiguitat.
Al segle vii aC, la regió fou colonitzada per grecs i frigis. La ciutat mateixa fou fundada en època romana d'Orient (al voltant del 378). A partir de 1329 estigué en mans dels otomans.
Després de la batalla d'Ankara de 1402, Darıca fou retornada a l'Imperi Romà d'Orient, però fou reconquerida ben aviat per Gazi Timurtaşoğlu Umurbey (membre de la Dinastia Timurtaşoğulları). Aquest va crear una fundació per administrar les àrees conquerides. La fundació encara existeix avui i administra terrenys i immobles a la regió al voltant de Darıca.
En l'època convulsa de la Primera Guerra Mundial i la Guerra d'independència turca, entre 1914 i 1921, la ciutat fou repetidament saquejada i finalment fou ocupada el 28 d'abril de 1921 per tropes gregues i britàniques. Les tropes estrangeres en van sortir el 26 de juny de 1921.

## Economia

L'agricultura, actualment, tan sols hi té un paper secundari; només s'hi conreuen unes poques cireres, olives i carxofes. Encara s'hi continuen criant gallines i ovelles. Darca és conegut per un iogurt de llet d'ovella especial. Tradicionalment la pesca de verats ha tingut un paper clau a Darıca, per la seva posició a la Mar de Màrmara, però en l'actualitat les condicions són difícils, a causa de la minva de reserves de peix.
Per la seva posició favorable al mar, el turisme és un sector econòmic important.

## Infraestructura

A Només 10 quilòmetres de Darıca es troba l'aeroport Sabiha Gökcen. La ciutat té connexió a més directa a l'autopista així com un port de transbordador.

## Evolució de la població

| Any | Habitants |
| 1927 | 2.115 |
| 1960 | 5.575 |
| 1965 | 6.560 |
| 1970 | 6.560 |
| 1975 | 10.256 |
| 1980 | 23.905 |
| 1985 | 33.551 |
| Any | Habitants |
| 1990 | 53.560 |
| 1997 | 82.146 |
| 2000 | 85.818 |
| 2007 | 109.580 |
| 2008 | 135.966 |
| 2009 | 141.126 |
| 2010 | 146.896 |

## Referències

* ↑ http://darica.bel.tr/darica/t4.asp?PageName=tarihceaml Arxivat 2021-12-06 a Wayback Machine.
* ↑ http://darica.bel.tr/darica/t4.asp?PageName=nufusaml Arxivat 2021-12-06 a Wayback Machine.
# Ezekiel Kemboi

Ezekiel Kemboi Cheboi (Matira, 25 de maig de 1982) és un atleta kenyà que corre a la categoria dels 3.000 metres obstacles. Va guanyar dues vegades la medalla d'or, el 2004 als Jocs Olímpics d'Atenes i el 2012 a Londres.

## Referències

* ↑ «London Olympics: Ezekiel Kemboi regains steeplechase gold». The Times of India.
* ↑ «How Ezekiel Kemboi is enjoying life after retirement» (en anglès). Pulse Sports, 12-11-2023. [Consulta: 27 juliol 2024].
# Adam Majó i Garriga

Adam Majó i Garriga (Manresa, 1968) és un filòleg, periodista i escriptor català.
Màster en Construcció i Representació de les Identitats Culturals per la Universitat de Barcelona, actualment és el director de l'Oficina per a la Defensa dels Drets Civils i Polítics de la Generalitat de Catalunya i col·labora habitualment amb el diari Regió7, Llibertat.cat, Vilaweb i Nació Digital. Va militar trenta anys a l'Esquerra Independentista i fou regidor de la Candidatura d'Unitat Popular a l'oposició, durant dues legislatures, entre els anys 2007 al 2015. Ha treballat com a comissionat pel Centre Històric de l'Ajuntament de Manresa.

## Obra publicada

* Majó Garriga, Adam. Set de mal: desxifrant el feixisme del segle xxi. Lleida: Pagès Editors, 2020. ISBN 978-84-1303-172-9.

## Referències

* ↑ «La policia ha d'evitar situacions d'acarnissament». TV3, 28-10-2019. [Consulta: 30 maig 2020].
* ↑ «És hora d'aixecar la prohibició de protestar al carrer i que Buch ho reguli». El Món, 05-05-2020. Arxivat de l'original el 2020-06-15. [Consulta: 30 maig 2020].
* ↑ «Adam Majó és el nou director de l'Oficina de Drets Civils i Polítics de la Generalitat». Regió7, 10-10-2018.
* ↑ «El feixisme es combat amb l'esperança». Regió7, 14-05-2020.
# Siddiq Barmak

Siddiq Barmak (persa: صدیق برمک, nascut el 7 de setembre de 1962) és un director de cinema i productor afganès. El 2004, Barmak va guanyar el premi a la millor pel·lícula en llengua estrangera als Globus d'Or pel seu primer llargmetratge, Osama. Va rebre una llicenciatura en direcció de cinema per l'Institut de Cinema de Moscou (VGIK) el 1987.

## Osama

Hi ha un ressò estilístic a Osama que apareix a les pel·lícules afganeses de la dinastia iraniana Makhmalbaf. Barmak va dirigir Osama amb un important finançament i assistència de Mohsen Makhmalbaf. El director iranià va invertir en la pel·lícula, prestant a Barmak la seva càmera Arriflex i animant-lo a enviar la pel·lícula a festivals internacionals, que finalment van generar més finançament de productors japonesos i irlandesos. Barmak va rebre la "Medalla de Plata Fellini de la UNESCO" pel seu drama, Osama, el 2003.

## Moviment d'educació infantil afganesa

Barmak també és director del Moviment d'Educació Infantil Afganès (ACEM), una associació que promou l'alfabetització, la cultura i les arts, que també va ser fundada per Makhmalbaf. L'escola forma actors i directors per al cinema afganès recentment emergent. Barmak és una de les figures cèlebres del cinema persa així com del emergent cinema de l'Afganistan.

## Filmografia

Ha escrit guions i ha fet curtmetratges i produït diverses pel·lícules.
* Divar - (1984) director
* Circle - (1985) director
* Bigana - (1987) director
* Uruj - (1995) guionista
* Osama - (2003) director
* Kurbani - (2004) productor executiu
* Earth and Ashes - (2004) coproductor
* Opium War - (2008) director
* Apple from Paradise (2008) - productor
* Neighbor (2009) productor executiu

## Referències

* ↑ Winners & Nominees 2004, Golden Globes, <https://www.goldenglobes.com/winners-nominees/2004?page=2>. Consulta: 16 febrer 2020 Arxivat 2020-02-16 a Wayback Machine.
* ↑ Meek, James «Through the dark black smoke of war». The Guardian [London], 16-01-2004 [Consulta: 31 octubre 2010].
# Sommerance

Sommerance és un municipi francès situat al departament de les Ardenes i a la regió del Gran Est. L'any 2007 tenia 47 habitants.

## Demografia
### Població

El 2007 la població de fet de Sommerance era de 47 persones. Hi havia 20 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 35 habitatges, 22 eren l'habitatge principal de la família, 10 eren segones residències i 3 estaven desocupats. Tots els 35 habitatges eren cases. Dels 22 habitatges principals, 18 estaven ocupats pels seus propietaris i 4 estaven llogats i ocupats pels llogaters; 1 tenia tres cambres, 5 en tenien quatre i 16 en tenien cinc o més. 15 habitatges disposaven pel capbaix d'una plaça de pàrquing. A 14 habitatges hi havia un automòbil i a 5 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Sommerance el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 8 | 35 a 39 | 4 |
| 0 | 30 a 34 | 0 |
| 8 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 34 persones, 26 eren actives i 8 eren inactives. De les 26 persones actives 22 estaven ocupades (14 homes i 8 dones) i 5 estaven aturades (2 homes i 3 dones). De les 8 persones inactives 2 estaven jubilades, 4 estaven estudiant i 2 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses extractives i 1 d'una empresa de construcció.
L'únic servei als particulars que hi havia el 2009 era un guixaire pintor.
L'any 2000 a Sommerance hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Sommerance a l'INSEE.
* Évolution et structure de la population Fitxa amb el detall de dades de Sommerance a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Desfilada militar

Una desfilada és un acte que s'organitza en ocasions puntuals per mostrar i en algunes ocasions impressionar mostrant la capacitat armamentística de la qual es compon la nació que la realitza. Avui dia una desfilada militar és principalment cerimonial. Les desfilades també poden tenir un paper de propaganda, quan s'utilitzen per mostrar l'aparent fortalesa militar d'una nació. També pot ser una forma de desfilada, una formació de soldats amb el moviment restringit. Quan està presidida pel representant del país en els actes nacionals, la desfilada mostra la capacitat dels diferents exèrcits de què es compon la milícia nacional: armada, força aèria i exèrcit de terra, i en alguns casos les forces policials.

## Desfilades per països

* Bèlgica
    El 21 de juliol es realitza a Brussel·les una gran parada militar per celebrar el naixement del Regne de Bèlgica.
* Espanya
    A Espanya se celebra el 12 d'octubre, Dia de la Hispanitat, per commemorar la data del Descobriment d'Amèrica, i durant el franquisme se'n feia una el 18 de juliol.
* França
    Tots els 14 de juliol, a França es recorda la Presa de la Bastilla amb una gran desfilada militar.
* Itàlia
    El 2 de juny es realitza una gran parada militar per celebra el naixement de la República Italiana.
* Rússia
    A Rússia es realitza una desfilada militar el 9 de maig per commemorar el Dia de la Victòria.
* Mèxic
    A Mèxic se celebra cada 16 de setembre, Dia de la Independència, en commemoració de la data de començament de Independència de Mèxic.
* Perú
    Al Perú se celebra el 29 de juliol, per commemorar la data de Independència del Perú.
* Xile
    A Xile se celebra tots els 19 de setembre, Dia de les glòries de l'exèrcit, els 21 de maig Dia de les Glòries Navalsi els 18 de setembre de cada any (dia de la Independència). A les desfilades hi participa un gran nombre de contingent de forces armades i carrabiners.
* Colòmbia
    A Colòmbia es realitza la desfilada militar el 20 de juliol per commemorar el Crit d'Independència.
* Equador
    A l'Equador es realitza la desfilada militar el 24 de maig per commemorar la Batalla de Pichicnha.
* Veneçuela
    Tots els 24 de juny, a Veneçuela se celebra la gran victòria obtinguda a la Batalla de Carabobo amb una gran desfilada militar.

## Vegeu també

* Mostra (militar)

## Referències

* ↑ Desfilada a Optimot
# Torcuato Trujillo

Torcuato Trujillo (Alcalá la Real, 29 de juny de 1781 - Granada, 29 de desembre de 1839) va ser un militar espanyol del segle xix, conegut per la seva participació en la batalla de Bailén contra l'exèrcit de Napoleó, i per dirigir a les tropes realistes en la coneguda com Batalla del Monte de las Cruces per la independència de Mèxic.

## Biografia

El jove Trujillo, amb el recentment adquirit rang de tinent coronel, era el comandant de la província de Michoacán. Quan Miguel Hidalgo proclamar la independència mexicana el 16 de setembre de 1810, el virrei Francisco Javier Venegas va comissionar a Trujillo per aturar l'avanç dels insurgents, donat el prestigi del qual Trujillo gaudia per la seva participació en la batalla de Bailèn. La batalla entre les tropes realistes de Trujillo i l'exèrcit insurgent va tenir lloc al Monte de las Cruces
Els realistes van ser derrotats, i l'exèrcit d'Hidalgo va tenir davant seu l'opció de marxar contra la ciutat de Mèxic, capital del regne en aquest moment. Hidalgo es va oposar per sorpresa de tots. Aquesta retirada va ser utilitzada a la capital per transformar la derrota de las Cruces de Trujillo en una victòria. Camí al nord, els insurgents serien emboscats a Acatita de Bajan i derrotats, i els seus caps capturats i sentenciats a mort el 1811.

## Referències

* ↑ 30 de octubre de 1810. Batalla del Monte de las Cruces. Arxivat 2011-10-18 a Wayback Machine. Consultat el 18 de novembre de 2012
* ↑ Fichas históricas Arxivat 2012-09-14 a Wayback Machine. Consultat el 18 de novembre de 2012 (castellà)
* ↑ El triunfo realista del Monte de las Cruces Arxivat 2012-11-08 a Wayback Machine. Raúl Alberto González Lezama. INEHRM. Consultado el 18 de noviembre de 2012.